Toshkentda Uzbekistan Industrial Forum 2015 xalqaro sanoat forumi boshlandi

“O‘zekspomarkaz” milliy ko‘ragazmalar majmuasida Uzbekistan Industrial Forum 2015 yettinchi xalqaro sanoat forumi boshlandi, deya xabar bermoqda O‘zA.

Joriy yilgi xalqaro forum metallurgiya, metallga ishlov berish, mashinasozlik – UzMetalMashExpo, maxsus texnika va butlovchi buyumlar – UzSpecTechExpo, tog‘-kon sanoati texnologiya va uskunalari – UzMiningExpo, kimyo sanoati, plastmassa va polimerlar ishlab chiqarish hamda ularga ishlov berish – UzChemPlastExpo, xavfsizlik texnologiyalari va himoya vositalari – UzSecureExpo, sanoatni avtomatlashtirish, axborot texnologiyalari va dasturiy ta’minot – UzAutomationExpo ixtisoslashtirilgan ko‘rgazmalarini o‘z ichiga olgan.
Forumda O‘zbekiston, Germaniya, Shveytsariya, Buyuk Britaniya, Xitoy, Janubiy Koreya, Italiya, Turkiya, Eron, Birlashgan Arab Amirliklari, Belarus, Ukraina, Rossiya, Qozog‘iston kabi 16 davlatdan ellikdan ziyod kompaniya ishtirok etayotir. Ularning faoliyati tog‘-kon, metallurgiya, energetika tarmoqlarida sanoat avtomatika qurilmalari, ayrim tarkibiy qismlar va komplekslarni loyihalashtirish, qurish hamda foydalanishga topshirishga qaratilgan. Keng turdagi energiya resurslarini hisobga olish priborlari, avtomatlashtirilgan boshqaruv tizimlari va binolarning xavfsizlik tizimlari namoyish etilmoqda.